苏轼
雷州八首?此为秦观作?
白发坐钩党，南迁濒海州。
灌园以餬口，身自杂苍头。
篱落秋暑中，碧花蔓牵牛。
谁知把锄人，旧日东陵侯。
荔子无几何，黄柑遽如许。
迁臣不惜日，恣意移寒暑。
层巢俯云木，信美非吾土。
草芳自有时，鶗何关汝。
下居近流水，小巢依岭岑。
终日数椽间，但闻鸟遗音。
炉香入幽梦，海月明孤斟。
鹪鹩一枝足，所恨非故林。
培塿无松柏，驾言此焉游。
读书与意会，却扫可忘忧。
尺蠖以时屈，其伸亦非求。
得归良不恶，未归且淹留。
粤岭风俗殊，有疾时勿药。
束带趋房祀，用史巫纷若。
弦歌荐茧栗，奴至洽觞酌。
呻吟殊未央，更把鸡骨灼。
粤女市无常，所至辄成区。
一日三四迁，处处售鰕鱼。
青裙脚不袜，臭味猿与狙。
孰云风土恶？白洲生绿珠。
海康腊己酉，不论冬孟仲。
杀牛挝鼓祭，城郭为倾动。
虽非尧颁历，自我先人用。
苦笑荆楚人，嘉平腊云梦。
旧时日南郡，野女出成群。
此去尚应远，东风已如云。
蚩氓托丝布，相就通殷勤。
可怜秋胡子，不遇卓文君。